बाक्सा जिल्लाजो लोगोसे दुलाराय बर राज्यो एबा बि.टि.आर ओनसोलावनो बड’फा गोजोरथियारि सोलायनाय मावथांखि बे आयदाजो हारिमु, गेलुमु बेफोर बायदिनो माखासे हाबाफारि खुंफुंनाय जादोंमोन। बे बादिनो बाक्सा जिल्लानि सिंङाव थानाय चापागुरि दखरा दुलाराय बर फरायसा आफाद’नि मावख’ (खामारदैसा) आवबो खुंफुंदोमोन आरो बेनिनो फोरोंरिगिरि महरै चिरां जिल्लानिफ्राइ बिनय ब्रह्म बिथांखौ लाबोदोंमोन आरो बे हाबाफारिया दिनै थुंगेनो थांबाय दं।बिनय ब्रह्म बिथांङा फोरमायनाय बादिब्ला जागाय जेननायाव जायबा फरायसुला- फरायसुलिफोरा बाहागो लाफैदों बिसोर जेबो रोङामोन आरो दिनै जोबथा सानाव मोजाङै रोंबो जोबबाइ नेस्वनेल आयदायाव ब्लाबो बाहागो लाहैनो हानाय जाबाय होननानै।बे बादिनो चापागुरि दखरा दुलाराय बर फरायसा आफाद’नि आफादगिरि जुबराज बसुमतारि बिथांङा बयनिसिमबो साबायखर बावहरो आरो बयबो जायखि -जाया माबा नोंङा- माबा मोनसेजों हारिखौ जौगा होनो नाजा नांगौ होननानै ‌मिरु दुलाराय बर फरायसा आफाद’नि गाहाइ आखान्थि नेहाथारि कास्थम बसुमतारि बिथांङाबो फोरमाय बावदोंदि हारिखौ जौगाहोनो हारिमुखौ जोंनो गोनांथार हारिमुआ बर हारिनि आमाइथुख्ल’ आरो बे मावबादाखौ बड’फा गोजोरथियारि सोलायनाय मावथांखि बे मावबादाखौ बड’फानि बोसोन बायदि दुलाराय बर फरायसा आफाद’आ  मावलांबाय दं आरो इउनावबो मावलांगोन होननानै।